CELEX: 62007CA0300
Language: et
Date: 2009-06-11 00:00:00
Title: Kohtuasi C-300/07: Euroopa Kohtu (neljas koda) 11. juuni 2009 . aasta otsus (Oberlandesgericht Düsseldorf (Saksamaa) eelotsusetaotlus) — Hans & Christophorus Oymanns GbR, Orthopädie Schuhtechnik versus AOK Rheinland/Hamburg (Direktiiv 2004/18/EÜ — Asjade ja teenuste riigihanked — Riiklikud haigekassad — Avalik-õiguslikud asutused — Hankijad — Hanketeade — Individuaalselt patsiendi vajadustele kohandatud ortopeediliste jalatsite valmistamine ja tarnimine — Patsientide üksikasjalik nõustamine)

1.8.2009   
            
            
               ET
            
            
               Euroopa Liidu Teataja
            
            
               C 180/4
            
         Euroopa Kohtu (neljas koda) 11. juuni 2009. aasta otsus (Oberlandesgericht Düsseldorf (Saksamaa) eelotsusetaotlus) — Hans & Christophorus Oymanns GbR, Orthopädie Schuhtechnik versus AOK Rheinland/Hamburg
   (Kohtuasi C-300/07) (1)
   
   (Direktiiv 2004/18/EÜ - Asjade ja teenuste riigihanked - Riiklikud haigekassad - Avalik-õiguslikud asutused - Hankijad - Hanketeade - Individuaalselt patsiendi vajadustele kohandatud ortopeediliste jalatsite valmistamine ja tarnimine - Patsientide üksikasjalik nõustamine)
   2009/C 180/06
   Kohtumenetluse keel: saksa
   
      Eelotsusetaotluse esitanud kohus
   
   Oberlandesgericht Düsseldorf
   
      Põhikohtuasja pooled
   
   
      Hageja: Hans & Christophorus Oymanns GbR, Orthopädie Schuhtechnik
   
      Kostja: AOK Rheinland/Hamburg
   
      Kohtuasja ese
   
   Eelotsusetaotlus — Oberlandesgericht Düsseldorf — Euroopa Parlamendi ja nõukogu 31. märtsi 2004. aasta direktiivi 2004/18/EÜ ehitustööde riigihankelepingute, asjade riigihankelepingute ja teenuste riigihankelepingute sõlmimise korra kooskõlastamise kohta (ELT L 134, lk 114; ELT eriväljaanne 06/07, lk 132) artikli 1 lõike 2 punktide c ja d, lõigete 4 ja 5 ning lõike 9 teise lõigu punkti c tõlgendamine — Seadusjärgsesse kindlustussüsteemi kuuluva haigekassa pakkumismenetlus, mis puudutab ortopeediliste kingade tarnimist kindlustatutele — Avalik-õigusliku asutuse mõiste — Sooritused, mis sisaldavad vastavalt iga kindlustatu individuaalsetele vajadustele valmistatud kingade tarnimist ning üksikasjalikku konsultatsiooni toote kasutamise kohta — Kas liigitada need sooritused „asjade riigihankelepinguks” või „teenuste riigihankelepinguks”?
   
      Resolutiivosa
   
   
               1.
            
            
               Euroopa Parlamendi ja nõukogu 31. märtsi 2004. aasta direktiivi 2004/18/EÜ ehitustööde riigihankelepingute, asjade riigihankelepingute ja teenuste riigihankelepingute sõlmimise korra kooskõlastamise kohta artikli 1 lõike 9 teise lõigu punkti c esimest alternatiivi tuleb tõlgendada nii, et peamiselt riikliku rahastamisega on tegemist juhul, kui avalik-õiguslike haigekassade tegevust rahastatakse põhiliselt kindlustatute sissetulekute pealt tasutud kindlustusmaksetest, mis kehtestatakse, arvutatakse ja kogutakse selliste avaliku õiguse normide kohaselt, millega on tegemist põhikohtuasjas. Selliseid haigekassasid tuleb pidada avalik-õiguslikeks asutusteks, ja seega hankijateks viidatud direktiivi kohaldamise aspektist lähtudes.
            
         
               2.
            
            
               Kombineeritud riigihanke puhul, mille esemeks on nii tooted kui ka teenused, on selle määratlemisel, kas asjaomasel juhul on tegemist asjade riigihanke või teenuste riigihankega, kriteeriumiks kõnealuse riigihankega hõlmatud toodete ja teenuste maksumus. Kui tarnitakse tooteid, mis on oma vormilt individuaalselt vastavalt iga kliendi vajadustele valmistatud ja talle kohandatud ning mille kasutamise osas tuleb igat klienti individuaalselt nõustada, tuleb selle riigihanke iga osa maksumuse arvutamiseks liigitada asjaomase kauba valmistamine nimetatud riigihanke „teenuste” ossa.
            
         
               3.
            
            
               Juhul kui käsitletava riigihanke puhul osutub tõeks, et teenuste osutamine on toodete tarnimisega võrreldes ülekaalus, tuleb põhikohtuasjas käsitletavat lepingut — mis sõlmitakse riikliku haigekassa ja majandustegevuses osaleja vahel ning milles määratakse kindlaks selle majandustegevuses osaleja poolt sotsiaalteenuse lepingu raames osutatavate erinevate teenusepakettide eest talle makstavad hüvitised ja selle lepingu kestus, millega see majandustegevuses osaleja võtab kohustuse neid teenusepakette pakkuda kindlustatutele, kes seda soovivad, ning asjaomane haigekassa on omalt poolt ainus selle majandustegevuses osaleja soorituste hüvitamiseks kohustatud isik — pidada „raamlepinguks” direktiivi 2004/18 artikli 1 lõike 5 tähenduses.
            
         
      (1)  ELT C 235, 6.10.2007.